પાટનગરના મુખ્ય સર્કલો પર મોર્નિગ વોકની ચહલપહલ શરૂ
શુક્રવાર, ડિસેમ્બર 14 2018, 20:20 Hrs(IST)
નવગુજરાત સમય | Publish Date: Nov 21 2018 4:00PM
- સ્વર્ણિમ પાર્ક અને ચ-0 તથા ઘ-0 સર્કલ ઉપર તો ભારે ભીડ
-ગાંધીનગર શહેર સહિત જિલ્લામાં શિયાળાની ઋતુ બરાબરની જમાવટ કરી રહગી છે. અત્યાર સુધીમાં ગાંધીનગર શહેર ૭ વખત રાજ્યનું સૌથી વધુ ઠંડુ શહેર બની ચૂક્યુ છે. તેના પગલે મોર્નિંગ વોક કરનારાઓ ગાંધીનગરના મુખ્ય સર્કલો ઉપર દોડા-દોડ કરવા લાગ્યાં છે. તેના કારણે મુખ્ય સર્કલો ઉપર વહેલી સવારે ભારે ચહલ-પહલ જોવા મળી રહી છે. જો કે આજે ગાંધીનગરમાં લઘુત્તમ તાપમાન ઘટીને ૧૫ એને મહત્તમ તાપમાનનો પારો ૩૩.૬ ડિગ્રી નોંધાયો હતો. જોકે શનિવારથી સતત ૩ દિવસ સુધી ગાંધીનગરમાં રાજ્યની સૌથી વધુ ઠંડી નોંધાઇ હતી.
પાટનગર વાસીઓએ શિયાળાને જાણે વધાવી લીધો હોય તેમ કસરત અને હળવી દોડને અપનાવી રહ્યાં છે. ઠંડીની રૂતુમાં શરીરની માવજત તરફ લોકો વધારે જાગૃત થઇ રહ્યાં છે. સુખી-સંપન્ન પરિવારના યુવાન-યુવતીઓ અને મહિલાઓ તથા પુરૂષો જીમ તરફ વળ્યા છે. જ્યારે શહેરના અનેક લોકો વહેલી સવારે ખુશનુમાભર્યા વાતાવરણનો આનંદ માણવા ઠંડીની પરવા કર્યા વગર ઘરની બહાર નિકળી રહયાં છે. જો કે ગઇ કાલે લઘુત્તમ તાપમાન ૧૩.૨ ડિગ્રી થયુ હતું. તે પછી આજે તેમાં ઘટાડો થયો છે.
વહેલી સવારે ખાસ કરીને પાટનગરના સર્કલો ઉપર થોડી થોડી ભીડ જામવા લાગી છે. આ ઉપરાંત વિધાનસભાની સામે આવેલા સ્વર્ણિમ પાર્ક, પુનિતવન, ચ - ૦ સર્કલ, ઘ- ૦ સર્કલ, સેન્ટ્રલવિષ્ટા અને મહાત્મા મંદિર તરફના માર્ગ ઉપર વહેલી સવારે ખુબ મોટા પ્રમાણમાં લોકો જોવા મળી રહ્યાં છે.
તેમાં યુવાનો અને પ્રોઢો તેમજ વૃધ્ધોની સંખ્યા નોંધપાત્ર દેખાઇ રહી છે. ક્રાઇમની દ્રષ્ટીએ ગાંધીનગર નિર્ભય હોવાના કારણે પાટનગરની યુવતીઓ અને મહિલાઓ પણ જોગીંગમાં પાછી પડે તેમ નથી. બાળકો પણ તેમના દાદા-દાદી સાથે સવારના પહોરમાં ઠંડીની મોસમનો આનંદ માણવા આવતા જોવા મળી રહ્યાં છે.